CELEX: 32013R0566
Language: hr
Date: 2013-06-18 00:00:00
Title: Uredba Komisije (EU) br. 566/2013 od 18. lipnja 2013. o izmjeni Priloga I. Uredbi Vijeća (EZ) br. 44/2001 o nadležnosti, priznavanju i izvršenju sudskih odluka u građanskim i trgovačkim stvarima

19/Sv. 13
            
            
               HR
            
            
               Službeni list Europske unije
            
            
               291
            
         32013R0566
   
               L 167/29
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 566/2013
   od 18. lipnja 2013.
   o izmjeni Priloga I. Uredbi Vijeća (EZ) br. 44/2001 o nadležnosti, priznavanju i izvršenju sudskih odluka u građanskim i trgovačkim stvarima
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (1), a posebno njezin članak 74. stavak 1.,
   budući da
   
               (1)
            
            
               Prilogom I. Uredbi (EZ) br. 44/2001 navode se pravila o nacionalnoj nadležnosti navedena u članku 3. stavku 2. i članku 4. stavku 2. Uredbe.
            
         
               (2)
            
            
               Prilog I. Uredbi (EZ) br. 44/2001 izmijenjen je u nekoliko navrata, zadnji put Uredbom Komisije (EU) br. 156/2012 (2) ažuriranjem pravila o nacionalnoj nadležnosti i popisa sudova ili nadležnih tijela.
            
         
               (3)
            
            
               Poljska je obavijestila Komisiju o dodatnim izmjenama popisa određenog u Prilogu I.
            
         
               (4)
            
            
               Prema članku 2. Sporazuma između Europske zajednice i Kraljevine Danske o nadležnosti, priznavanju i izvršenju sudskih odluka u građanskim i trgovačkim stvarima (3), ovu bi Uredbu trebalo, na temelju međunarodnog prava, primjenjivati na odnose između Europske unije i Danske.
            
         
               (5)
            
            
               Uredbu (EZ) br. 44/2001 bi stoga trebalo na odgovarajući način izmijeniti,
            
         DONIJELA JE OVU UREDBU:
   Članak 1.
   U Prilogu I Uredbi (EZ) br. 44/2001 unos za Poljsku zamjenjuje se sljedećim:
   
               „—
            
            
               u Poljskoj: članak 1103. točka 4. i članak 1110. Zakona o kaznenom postupku (Kodeksu postępowania cywilnego) u mjeri u kojoj potonji utvrđuje nadležnost isključivo na temelju jednog od sljedećih slučajeva: podnositelj zahtjeva je poljski državljanin ili ima uobičajeno boravište, domicil ili sjedište u Poljskoj.”
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama u skladu s Ugovorima.
      Sastavljeno u Bruxellesu 18. lipnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 12, 16.1.2001., str. 1.
   
      (2)  SL L 50, 23.2.2012., str. 3.
   
      (3)  SL L 299, 16.11.2005., str. 62.